1983R2166 — DA — 16.10.2001 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 2166/83

af 29. juli 1983

om en licensordning for visse former for fiskeri i et område nord for Skotland (Shetland-området)

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 170/83 af 25. januar 1983 om en fællesskabsordning for bevarelse og forvaltning af fiskeressourcerne ( 1 ), særlig artikel 7, og ud fra følgende betragtninger: ud fra følgende betragtninger: I et område nord for Skotland skal fællesskabsfartøjernes fiskeriaktiviteter reguleres ved en licensordning, der forvaltes af Kommissionens på Fællesskabets vegne; det er nødvendigt at fastlægge de nærmere regler for denne ordning, herunder procedurerne for fremsendelse af oplysninger om de fartøjer, for hvilke der anmodes om tilladelse til at fiske i det nævnte område, for meddelelser om fartøjernes bevægelser inden for dette område samt listen over de demersale parter, som det er tilladt at fiske efter; de i denne forordning fastsatte foranstaltninger er i overensstemmelse med udtalelse fra Forvaltningskomiteen for Fiskeressourcer — UDSTEDT FØLGENDE FORORDNING:

Artikel 1

1. Medlemsstaterne sender hvert år inden den 1. december Kommissionen en liste over fartøjer, der fører deres flag eller er registreret i deres havne, og for hvilke der kan anmodes om licens til at fiske i det i bilag II A i Rådets forordning (EØF) nr. 170/83 nævnte område (herefter benævnt »området«). Kommissionene sender en kopi af listen til kontrolmyndighederene i Det forenede Kongerige, dvs. the Department of Agriculture and Fisheries for Scotland, Chesser House, Edinburgh, telex 727696 Sodafs. Den fremsendte liste gælder for det pågældende kalenderår. For 1983 skal listen fremsendes straks ved denne forordnings ikrafttræden, og den gælder indtil den 31. december 1983.

2. Den i stk. 1 nævnte liste kan ændres den 1. april, den 1. juli og den 1. oktober. Alle ændringer skal meddeles Kommissionen og kontrolmyndighederne i Det forenede Kongerige.

3. Listen skal indeholde følgende oplysninger om hvert enkelt fartøj:

— navn,

— ydre kendingsbogstaver og -tal,

— længde mellem perpendikulærerne,

— radiokaldesignal.

Artikel 2

1. Fartøjerne kan efter proceduren i artikel 3 få udstedt en licens, som giver som ret til at drive fiskeri i området i en periode på en uge, herefter benævnt »licensperioden«.

2. Licensperioderne begynder søndag kl. 00.00 Greenwich Mean Time (GMT) og slutter den følgende lørdag kl. 24.00 (GMT).

3. Et fartøj kan fiske i flere på hinanden følgende licensperioder efter proceduren i artikel 3,

Artikel 3

1. Hver uge sender medlemsstaterne senest torsdag kl. 12.00 (GMT) pr. telex lister over de fartøjer, for hvilke der i den nævnte licensperiode anmodes om licens til fiskeri i området, til Kommissionen og til orientering til Det forenede Kongeriges myndigheder.

2. På listerne skal anføres navn samt ydre kendingsbogstaver og tal på de enkelte fartøjer. Der kan kun udstedes licens til fartøjer, som er opført på den i artikel 1 nævnte liste.

3. Kommissionen gennemgår de i stk. 1 omhandlede lister og sender derpå den endelige fartøjsliste til kontrolmyndighederne i Det forenede Kongerige pr. telex senest den følgende fredag kl. 12.00 (GMT). Fartøjerne på denne liste betragtes derpå som værende i besiddelse af en licens, der tillader dem at fiske i den næste licensperiode.

4. Har Kommissionen ikke modtaget en ny fartøjsliste senest torsdag kl. 12.00 (GMT) gælder den foregående endelige liste for næste licensperiode.

5. En medlemsstat kan, mens en endelig liste er gyldig, ved telex til Kommissionen, hvoraf kopi tilsendes kontrolmyndighederne i Det forenede Kongerige, anmode om, at et fartøj på denne liste udskiftes med et andet, som er opført på den i artikel 1 anførte liste, eller om at få optaget et eller flere fartøjer på den endelige liste, såfremt denne indeholder færre fartøjer end det maksimale antal, der kan drive fiskeri samtidig.

6. Kommissionen giver hurtigst muligt og senest inden for én arbejdsdag efter modtagelse af anmodningen den pågældende medlemsstat og Det forenede Kongeriges kontrolmyndigheder meddelelse pr. telex om eventuelle ændringer af den endelige liste. Medlemsstaten underretter omgående de redere aller førere, hvis fartøjer berøres af ændringer af listen.

Der udstedes ikke licens til yderligere fartøjer eller fartøjer til udskiftning, før den ansøgende medlemsstat og kontolmyndighederne har fået meddelelse herom fra Kommissionen.

Artikel 4

1. De redere eller førere, hvis fartøjer har fået tildelt licens, underretter omgående Kommissionen for De europæiske Fællesskaber, Bruxelles, telex 24 189 Friseu B, og kontrolmyndighederne i Det forenede Kongerige gennem en af de i bilag I til denne forordning opførte radiostationer, hver gang de

— sejler ind i og ud af området,

— sejler ind i og ud af en havn inden for området.

2. Den i stk. 1 nævnte meddelelse skal indeholde følgende oplysninger:

— ind- eller udsejling, jf. stk. 1,

— dato, klokkeslæt og position,

— fartøjets navn,

— fartøjets ydre kendingsbogstaver og -tal,

— førerens navn.

▼M1

3. De EF-fiskerfartøjer i det pågældende område, for hvilke der anvendes satellitbaserede fartøjsovervågningsystemer, og som transmitterer data via disse systemer, jf. artikel 3 i Kommissionens forordning (EF) nr. 1489/9 ( 2 ), fritages dog for den i stk. 1 fastsatte procedure for meddelelser om sejlads.

▼B

Artikel 5

De i bilag II B til forordning (EØF) nr. 170/83 omhandlede demersale arter er anført i bilag II til nærværende forordning.

Artikel 6

Denne forordning træder i kraft på tredjedagen efter offentligørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

BILAG I

Liste over radiostationer, der skal anvendes ved fremsendelse af de i artikel 4 omhandlede meddelelser



Navn Kaldesignal Humber GKZ Cullercoats GCC Wick GKR Portpatrick GPK Stonehaven GND Portishead GKA GKB GKC Boulogne FFB Brest FFU Saint-Nazaire FFO Bordeaux FFC Norddeich DAF DAK DAH DAL DAI DAM DAJ DAN Oostende OST

BILAG II

Liste over demersale arter, jf. bilag II B i Rådets forordning (EØF) nr. 170/83



Latinsk navn Dansk navn Scophthalmus rhombus Slethvarre Limanda limanda Ising Hippoglossus hippoglossus Helleflynder Reinhardtius hippoglossoides Hellefisk Microstomus kitt Rødtunge Lepidorhombus whiffiagonis Glashvarre Pleuronectes platessa Rødspætte Rhombus (= Psetta) maximus Pighvarre Glyptocephalus cynoglossus Skærising Gadus morhua Torsk Melanogrammus aeglefinus Kuller Merluccius merluccius Kulmule Molva molva Lange Pollachius pollachius Lubbe Pollachius virens Sej Brosme brosme Brosme Merlangus merlangus Hvilling Anarhichas spp. Havkat Conger conger Havål Trigla spp. Knurhane Lophius spp. Havtaske Sebastes spp. Rødfisk Squalus acanthias Pighaj Andre Squalidae, Scyliorhinidae spp. Hajer, rødhajer Raja spp. Skader og rokker Andre Pleuronectidae spp. Fladfisk Andre Gadidae spp., undtagen Micromesistius poutassou og Trisopterus esmarkii Torskefisk, undtagen blåhvilling og sperling Sparidae spp. Havbrasen

( 1 ) EFT nr. L 24 af 27. 1. 1983, s. 1.

( 2 ) EFT L 202 af 30.7.1997, s. 18.